दीपक भगत/CHANDWA :: प्रखंड के गनियारी (माल्हन) पंचायत की दिव्यांग विधवा महिला हडरी देवी (पति स्व0 लक्षु गंझू) ने सीएसपी संचालक पर पीएम आवास दिलाने के नाम पर अंगूठा लगवा कर 10 हजार रूपये निकासी किये जाने का आरोप प्रज्ञा केन्द्र संचालक पर लगाया है। मंगलवार को वह प्रखंड कार्यालय पहुंची और रोते-बिलखते अधिकारियों के समक्ष मामले की जानकारी देते न्याय की गुहार लगाई। दिव्यांग डहरी देवी ने बताया कि वह दोनो हांथो से दिव्यांग है। इन दिनों वह बीमार भी है। बीमारी के इलाज के लिए वह पैसा निकालने प्रज्ञा केन्द्र गई थी जहां उसे बताया गया कि उसके खाते में बहुत कम राशि है।